Document ID: 31999R2605

Uredba Komisije (ES) št. 2605/1999
z dne 9. decembra 1999
o spremembi Uredbe (EGS) št. 3846/87 o vzpostavitvi nomenklature kmetijskih proizvodov za izvozna nadomestila
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1253/1999 [2], in zlasti člena 13 Uredbe ter ustreznih določb drugih uredb o skupni ureditvi trgov za kmetijske proizvode,
ob upoštevanju naslednjega:
(1) Uredba Komisije (EGS) št. 3846/87 [3], kakor je bila nazadnje spremenjena z Uredbo (ES) št. 1230/1999 [4], vzpostavlja nomenklaturo kmetijskih proizvodov za izvozna nadomestila na podlagi kombinirane nomenklature.
(2) Da bi olajšali elektronski prenos podatkov in tako znižali stroške, je treba uredbe, ki določajo izvozna nadomestila za vsak sektor, pripraviti bolj enotno. V ta namen morajo biti destinacije ali stabilne skupine držav, ki so skupne raznim tržnim ureditvam, kodificirane, to kodifikacijo pa je treba vstaviti v Uredbo (EGS) št. 3846/87.
(3) Poleg oznak za destinacije ali stabilne skupine držav so v nomenklaturi držav in ozemelj za statistiko Skupnosti za zunanjo trgovino in za trgovino med državami članicami navedene tudi oznake za tretje države. Sektorske uredbe lahko vsebujejo tudi oznake za skupine držav.
(4) Ukrepi, predvideni s to uredbo, so v skladu z mnenjem vseh zadevnih upravljalnih odborov,
SPREJELA NASLEDNJO UREDBO:
Člen 1
Uredba (EGS) št. 3846/87 se spremeni:
1. V drugem stavku člena 1 se beseda "Priloga" nadomesti s "Priloga I".
2. Naslednji člen 3a se doda:
"Člen 3a
Destinacije ali stabilne skupine držav, ki so skupne raznim tržnim ureditvam, so kodificirane in navedene v Prilogi II."
3. Obstoječa Priloga "Nomenklatura kmetijskih proizvodov" postane Priloga I.
4. Priloga k tej uredbi se vstavi kot Priloga II.
Člen 2
Ta uredba začne veljati 1. septembra 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. decembra 1999

Labels: 3
5
6